21. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΑΜΥΝΗΣ Αριθ. Φ. 130/5/41771/Σ. 1477 της 10/21 Μαΐου 1980 (ΦΕΚ Β΄ 492) Περί χαρακτηρισμού του Ινστιτούτου Γεωλογικών και Μεταλλευτικών Ερευνών (ΙΓΜΕ), ως ζωτικού δια την Εθνικήν Άμυναν. Έχοντες υπ’ όψει: α.Τας διατάξεις του Νόμ. 272/76 «περί ιδρύσεως  Ινστιτούτου Γεωλογικών και Μεταλλευτικών Ερευνών (ΙΓΜΕ)». β.Τας διατάξεις του Ν.Δ. 64/74 «περί των στοιχείων της ατομικής και οικογενειακής καταστάσεως των δημοσίων λειτουργών, ως και ελέγχου της πίστεως προς το δημοκρατικόν πολίτευμα της Χώρας κατηγοριών τινων εξ αυτών». γ.Σχετικήν πρότασιν του Υπουργείου Βιομηχανίας και Ενεργείας (Αρ. πρωτ. 1038/6.12.79 και 154/8.2.80), κρίνομεν το χάριν του δημοσίου συμφέροντος λειτουργούν Ινστιτούτον Γεωλογικών και Μεταλλευτικών Ερευνών (ΙΓΜΕ), ως ζωτικόν δια την Εθνικήν Άμυναν. 